Source: https://www.hardware.fi/artikkelit/artikkeli.cfm/nvidia_geforce_gtx_560_ti_gf114_saapuu_gf100_poistuu_nayttamolta/13
Timestamp: 2019-04-21 20:12:06+00:00

Document:
Testitulokset: Usean kortin skaalautuvuus - Nvidia GeForce GTX 560 Ti: GF114 saapuu, GF100 poistuu näyttämöltä
Hardware.fi > Artikkelit > Nvidia GeForce GTX 560 Ti: GF114 saapuu, GF100 poistuu näyttämöltä > Testitulokset: Usean kortin skaalautuvuus
Yksikin GeForce GTX 560 Ti päihitti Radeon HD 5870:n ja 6870:n Lost Planet 2:ssa, joten sen paremmat tulokset SLI-tilassa ei ole varsinainen yllätys.
Mielenkiintoisempi yksityiskohta on se, että Radeon HD 5870 ja 6870 ovat niin lähellä toisiaan. Yhdellä kortilla 6870 pärjäsi paremmin 1680x1050 ja 1920x1080 tasoilla, kun 5870 ohitti seuraajansa 2560x1600 tasolla. CrossFire-tilassa kaksi 6870-ohjainta kuitenkin ottavat pienen johtoaseman myös 2560x1600 tasolla, mikä on selvä merkki Barts-piirin paremmasta CrossFire-skaalautuvuudesta.
Aliens Vs. Predator on kokonaan erilainen tapaus. Radeon HD 5870 oli toisella sijalla yhden kortin kokoonpanossa ja tätä etumatkaa se käyttää hyväkseen ottaessaan ykköspaikan tässä kolmen kortin vertailussa. GeForce GTX 560 Ti ja Radeon HD 6870 olivat lähes samoissa lukemissa aiemmin ja päätyvät taas hyvin lähelle toisiaan SLI- ja CrossFire-tiloissa.
GeForce GTX 560 Ti sai kovaa kyytiä yhden kortin testissä ja AMD:n kaksi Radeon-mallia pieksävät sen taas F1 2010:ssä. Halvempi Radeon HD 6870 itse asiassa onnistuu saavuttamaan parempia ruudunpäivitysnopeuksia 8x MSAA –asetus päällä kun GTX 560 Ti ilman reunojenpehmennystä.
Radeon HD 6870:n parempi skaalautuvuus vie sen ohi GTX 560 Ti:n kahden kortin kokoonpanossa huolimatta siitä, että Nvidia oli yhdellä kortilla nopeampi 2560x1600 tasolla. Huomattavampaa on taas se, että Radeon HD 5870 pieksää molemmat yltäen ykköspaikalle CrossFire-tilassa.
Hakkasimme päätä seinää useiden päivien ajan yrittäessämme selvittää SLI/CrossFire-skaalauksen ongelmia Blizzardin julkaistessa Cataclysm-lisäosan. AMD:n mukaan se julkaisi pelille CrossFire-profiilin heti meidän testiemme jälkee. Nvidialla on edelleen bugiraportti, jonka mukaan skaalaus ei toimi täysin johdonmukaisesti. Kuitenkin useiden pienempien pelipäivitysten ja uusien ajureiden myötä voimme kertoa, että skaalaus toimii jo paremmin samalla aiemmassa testissä käytetyllä matkalla Crushblowsta Krazzworksiin.
Nvidia saattaisi sanoa, että skaalaus ei ole parhaalla mahdollisella tasolla, mutta kaksi GeForce GTX 560 Ti:tä saavuttaa 8x AA –asetuksella kaksi Radeon HD 5870 –mallia ilman reunojenpehmennystä. Radeon HD 6870 jää jälkeen ja tulokset vastaavat yhdellä kortilla mitattuja.
Edellinen sivuTestitulokset: World of Warcraft: Cataclysm
Seuraava sivuYlikellotus

References: HD 
 HD 
 HD 
 HD 
 HD 
 HD 
 HD 
 HD 
 HD